योगी-महात्मा और वैज्ञानिक दोनों के क्रिया-कलाप एक समान होते हैं। अन्तर यह है कि योगी-महात्मा आध्यात्मिक क्षेत्र में चेतन-आत्मा से सम्बंधित होता है और वैज्ञानिक विज्ञान क्षेत्र में चेतनहीन शक्ति से सम्बंधित होता है। यही कारण है कि योगी-महात्मा के आध्यात्मिक प्रयोग में किसी भी साधन (वस्तुगत) की आवश्यकता नहीं पड़ती है जबकि वैज्ञानिक कोई भी वैज्ञानिक प्रयोग साधन (वस्तुगत) के बिना कर ही नहीं सकता। दूसरे शब्दों में योगी-महात्मा का कार्य चेतन-आत्मा से सम्बंधित होता है जबकि वैज्ञानिक का कार्य जड़-जगत् से सम्बंधित होता है। उदाहरणार्थ वैज्ञानिक यदि विद्युत-शक्ति केन्द्र की मशीन है तो योगी-महात्मा चेतन-शक्ति केन्द्र का। यदि वैज्ञानिक सामान्य मानव शरीर और सांसारिक विकास की जानकारी और लाभ उपलब्ध कराते हैं तो योगी-महात्मा सामान्य मानव की जीवात्मा और उसके आध्यात्मिक विकास की जानकारी और लाभ उपलब्ध कराते हैं।